เขตรักษาพันธุ์สัตว์ป่าเขาบรรทัด พร้อมเปิดให้ท่องเที่ยวถ้ำภูผาเพชร หนึ่งในพื้นที่อุทยานธรณีโลกสตูล
นายมงคล แดงกัน นักวิชาการป่าไม้ชำนาญการ ทำหน้าที่หัวหน้าเขตรักษาพันธุ์สัตว์ป่าเขาบรรทัดจังหวัดพัทลุง ตรัง สตูล และสงขลา เปิดเผยว่า ตามที่เขตรักษาพันธุ์สัตว์ป่าเขาบรรทัด ได้ออกประกาศแจ้งปิดแหล่งท่องเที่ยวถ้ำภูผาเพชร อำเภอมะนัง จังหวัดสตูล เพื่อปฏิบัติตามมาตรการป้องกันการแพร่ระบาดของโรคโควิด–19 ตั้งแต่วันที่ 10 เมษายน 2564 เป็นต้นมาด้วยสถานการณ์การแพร่ระบาดของโรคในปัจจุบันได้คลี่คลายและมีผู้ได้รับวัคซีนป้องกันโควิด -19 ครอบคลุมมากขึ้น อีกทั้งเพื่อเป็นการสนับสนุนนโยบายของรัฐบาลให้กิจกรรมทางเศรษฐกิจและสังคมได้ขับเคลื่อนอย่างต่อเนื่องและเพื่อกระตุ้นและช่วยเหลือด้านเศรษฐกิจสำหรับผู้ประกอบการการท่องเที่ยวในพื้นที่ รวมถึงกระตุ้นการท่องเที่ยวของภาคประชาชนในประเทศเขตรักษาพันธุ์สัตว์ป่าเขาบรรทัด ขอแจ้งประกาศเปิดการท่องเที่ยวถ้ำภูผาเพชร ซึ่งเป็นหนึ่งในพื้นที่อุทยานธรณีโลกสตูล ตั้งแต่วันที่ 12 กันยายน 2565 เป็นต้นไป โดยขอให้นักท่องเที่ยวปฏิบัติตามข้อปฏิบัติในการท่องเที่ยวในเขตรักษาพันธุ์สัตว์ป่าเขาบรรทัดอย่างเคร่งครัดด้วย